b"\n_START_ARTICLE_\nTresor p\xc3\xbablic\n_START_PARAGRAPH_\nEl tresor p\xc3\xbablic \xc3\xa9s un departament de l'administraci\xc3\xb3 p\xc3\xbablica d'un estat (sovint amb categoria de ministeri) que el representa en les seves relacions financeres amb els ciutadans, amb el banc central i amb altres pa\xc3\xafsos; tamb\xc3\xa9 fa funcions de control i d'administraci\xc3\xb3 amb relaci\xc3\xb3 a la caixa de l'estat, el deute p\xc3\xbablic i altres aspectes de les finances p\xc3\xbabliques._NEWLINE_El tresor p\xc3\xbablic interv\xc3\xa9 en la recaptaci\xc3\xb3 d'imposts, la distribuci\xc3\xb3 de la despesa p\xc3\xbablica, la pol\xc3\xadtica d'endeutament de l'estat (via l'emissi\xc3\xb3 i reemborsament del deute p\xc3\xbablic, cr\xc3\xa8dit del banc central), els moviments de les reserves de caixa de l'estat, etc._NEWLINE_En diversos diversos pa\xc3\xafsos, \xe2\x80\x94com l'Estat espanyol o els EUA, el tresor p\xc3\xbablic pot emetre moneda met\xc3\xa0l\xc2\xb7lica dins el l\xc3\xadmits que assenyalen les respectives legislacions.\n_START_SECTION_\nA l'Estat espanyol\n_START_PARAGRAPH_\nEL tresor p\xc3\xbablic espanyol rep el nom oficial de Direcci\xc3\xb3n General del Tesoro y Pol\xc3\xadtica Financiera essent adscrit a la Secretar\xc3\xada de Estado de Econom\xc3\xada del Ministerio de Econom\xc3\xada y Hacienda. Les funcions d'aquest estan regulats per el reial decret 1552/2004, del 25 de juny de 2004."